21 Februarie - Moenie monsters voer nie!. - Jan van der Watt - www.bybelkennis.co.za
21 Februarie – Moenie monsters voer nie!. – Jan van der Watt
by Mitch Kalp · Published 21/02/2017 · Updated 27/01/2017
Mark 9:33-10:12 (fokus 9:33-37)
‘Jesus gaan sit toe en roep sy twaalf getrouste volgelinge nader. “Die een wat die belangrikste wil wees, moet die minste van almal word. Hy moet bereid wees om ander mense te dien.”’ (9:35)
‘n Etiopiese spreuk sê dat sonde soos ‘n naald is wat jy plant met ‘n eik wat groei. Dit gebeur te veel dat iets baie klein en onskuldig begin, maar in ‘n monster eindig wat alles verslind. So is dit met ambisie ook.
Dit is nie verkeerd om ideale en drome te hê en selfs alles in te sit om dit te bereik nie. Sonder ideale en drome sou ons nêrens kom nie. Nog minder hoef jy sleg te voel as jy sukses behaal of die hoogste sport bereik waar ander eenvoudig nie kan nie. Die Here wil hê dat ons ons talente moet gebruik – daarvoor het Hy dit vir ons gegee.
Tog staan die woorde van 9:35 ook in die Bybel: “Die een wat die belangrikste wil wees, moet die minste van almal word. Hy moet bereid wees om mense te dien”. Die woorde pleit dat daar balans in ons lewens moet wees – balans wat ander mense as mense raaksien en respekteer. Balans wat nooit sukses sal bou deur op ander te trap of ander seer te maak nie. Sodra jy op ander begin trap om bo te kom, begin die Here vrae oor jou drome en ideale vra. Nee, ons moet dit anders sê, Hy begin vrae oor jou vra! Oppas dat wat vir jou lyk soos naalde wat jy plant nie eike word wat alles wat mooi is in jou dooddruk nie.
Ons is gemaak vir mekaar, nie net vir onssself nie. Daarom kan en mag jou ideale nooit ten koste van ander wees nie; dit moet altyd tot voordeel van ander wees. Die Here wil hê ons moet dien, met ander woorde, ons moet na mekaar kyk en mekaar ondersteun.
Droom om die hoogste sport te bereik en jou beste ideale te vervul, sonder om ander moedswillig seer te maak. Dan droom jy op God se styl.
3 Februarie – Jy kannie geloof of ongeloof wegsteek nie. – Jan van der Watt
by Mitch Kalp · Published 03/02/2017 · Last modified 27/01/2017
7 Februarie – Jesus maak jou nuut. – Jan van der Watt
by Mitch Kalp · Published 07/02/2017 · Last modified 27/01/2017
24 Oktober: Werk hard, maar speel ook hard. – Jan van der Watt
by Mitch Kalp · Published 24/10/2017 · Last modified 18/10/2017
Die koninkryk van God (1)
Christene moet groei – Aanbidding
Die aakligste storie in die Bybel
Wat is die kerk? Wat is die kerk?
Algemene foute wat ons maak (8)